Referat fra bestyrelsesmøde torsdag den 19. august 2021

Til stede var: Christian, Jan, Rosemarie, Mikael, Orla og Eva

Fra ejendomskontoret: Bernt

Afbud fra Carlo og Anni

Uden afbud: Ole

**1. Orientering – herunder personaleforhold lukket pkt.**

Lars er tilbage på fuld tid. Der vil blive annonceret efter ny medarbejder. Der bliver afholdt fælleskurser sammen med de 2 andre driftscentre.

Der har været flere vandskader på grund af vejret.

Bestyrelsen enig i, at der skal drøftes skybrudssikring f.eks. opsamlingsbassiner. Der skal ligeledes drøftes affaldshåndtering/sortering. Det blev aftalt, at Mogens Bundgaard fra DAB skal være med til at udarbejder forslag til diverse løsninger.

Ombygning af ventilation i blok 2 og 3. Der har været den årlige gennemgang af afdelingens legepladser. Der skal lægges ny belægning ved skibet.

Sagen omkring en håndgranat i blok 3 har politiet afsluttet, da der ikke var nogen dna-spor. Politiet har henlagt sagen omkring tyveri af værnemidler i forbindelse med et repræsentantskabsmøde i salen.

Hørsholm kommune har afsluttet sagen omkring rotter.

2. **varmeregnskab afslutning.**

DAB udsendte 25. juni 2021 nyt varmeregnskab til alle beboerne. De beboere, der skulle have penge tilbage fik dem udbetalt, og de beboere, der skulle efterbetale blev ikke opkrævet. DAB har dækket efterbetalingen. Sagen er afsluttet.

3. **Afrapportering fra arbejdsgrupperne**

Orla og Mikael har holdt møde omkring ladestandere. Det forventes, at i 2030 vil 25 % af bilerne være el eller hybridbiler.

Orla gennemgik DAB’s checkliste på 10 punkter. Bestyrelsen besluttede, at Orla kontakter Lars Gissel i DAB for opklaring af forskellige punkter.

Omkring parkerings kontrol laver Orla et oplæg til næste møde.

Revision af trivselsreglerne udsættes.

4. **Status på arrangementer (antal deltagere m.m.)**

Der er nu 45 tilmeldinger til fodboldturneringen. Det har krævet et stort arbejde fra Anni, at få så mange deltagere.

Med hensyn til sommerfesten, er der 27 der har betalt. Der er noteret ca. 18 og 5 børn på listen. På grund af den manglende tilmelding besluttede bestyrelsen at aflyse sommerfesten.

**5. Emner til beretningen til afdelingsmødet den 28. oktober 2021**

Punktet behandles på førstkommende møde.

6. **Eventuelt**

Christian og Eva har været til møde med borgmesteren omkring projektet på Kokkedal Station. Her blev de præsenteret for skitserne, og de gav tilladelse til, at skitserne blev udstillet i Ådalsparkens Center så Ådalsparkens beboere selv kunne orientere sig om byggeriets omfang.